Italiyalik jurnalist va uning tarjimoni Slavyansk yaqinidagi otishmalarda halok bo‘ldi

24-may kuni Donetsk xalq respublikasi aktivistlari tomonidan nazorat qilinadigan Slavyansk yaqinidagi Andreyevka qishlog‘ida italiyalik jurnalist va uning tarjimoni o‘ldirildi. Bu haqda “RIA Novosti” xabar berdi.

Bundan tashqari, guvohlarning ta’kidlashicha, Fransiyadan kelgan muxbir minomyot otishmasida oyog‘idan yaralangan va shifoxonaga jo‘natilgan.
Shanba kuni Semyonovka qishlog‘ida xalq qo‘shinlari va Ukraina harbiy xizmatchilari o‘rtasida to‘qnashuv sodir bo‘ldi. Kun bo‘yi minomyot, avtomat va pulemyotlar bilan otishmalar davom etdi. Kechqurun ukrain qo‘shinlari shahar va uning atroflarini qaytadan o‘qqa tutdi.